เอกอัครราชทูตสหรัฐอเมริกาประจำสหประชาชาติ เผย สหรัฐฯ มอบเงิน 5 ล้านเหรียญ ช่วยไทยสู้โควิด พร้อมเตรียมส่งวัคซีนช่วยไทยอีก 1 ล้านโดสเร็วๆ นี้
เว็บไซต์สถานเอกอัครราชทูตสหรัฐอเมริกาประจำประเทศไทย เผยแพร่คำกล่าวของนางลินดาโทมัส-กรีนฟิลด์ เอกอัครราชทูตสหรัฐอเมริกาประจำสหประชาชาติ ที่ศูนย์ฉีดวัคซีน โรงพยาบาลเมดพาร์ค ถนนพระราม 4 เนื่องในโอกาสการเยือนประเทศไทย ระหว่างวันที่ 9-12 สิงหาคม ว่า ในส่วนประเทศไทย สหรัฐฯ ได้จัดส่งวัคซีนไฟเซอร์ จำนวน 1.5 ล้านโดสแล้ว และยังจะจัดส่งวัคซีนอีก 1 ล้านโดสเร็วๆ นี้ด้วย นอกจากนี้ รัฐบาลสหรัฐฯ จะให้ความช่วยเหลือเพื่อสนับสนุนการรับมือการระบาด ช่วยบรรเทาภาวะตึงตัวของระบบสาธารณสุขของไทยจำนวน 5 ล้านเหรียญสหรัฐฯ ให้กับไทย เพื่อสนับสนุนบุคลากรสาธารณสุขที่ให้บริการฉีดวัคซีนกับประชาชนและเสริมสร้างศักยภาพระบบสาธารณสุขของไทยในการป้องกัน ตรวจหาและตอบสนองต่อโรคโควิด-19 ด้วย